หุ้นเอเชียเปิดแดนบวก รับดาวโจนส์พุ่ง-ดัชนีภาคการผลิตสหรัฐแกร่ง
หุ้นเอเชียเปิดแดนบวก รับดาวโจนส์พุ่ง-ดัชนีภาคการผลิตสหรัฐแข็งแกร่ง
หุ้นเอเชียเปิดแดนบวก รับดาวโจนส์พุ่ง-ดัชนีภาคการผลิตสหรัฐแข็งแกร่ง
2 ก.ย. 2563

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นอย่างแข็งแกร่งเมื่อคืนนี้ ขณะที่ดัชนี Nasdaq และ S&amp;P500 ต่างก็ปิดทำนิวไฮ โดยได้แรงหนุนจากคำสั่งซื้อหุ้นกลุ่มเทคโนโลยี โดยเฉพาะอย่างยิ่งหุ้นได้ประโยชน์จากการที่ประชาชนต้องทำงานจากที่บ้านในช่วงการแพร่ระบาดของโควิด-19 เช่นหุ้น Zoom Video Communications นอกจากนี้ ตลาดยังได้รับปัจจัยบวกจากดัชนีภาคการผลิตของสหรัฐที่พุ่งขึ้นแตะระดับสูงสุดในรอบกว่า 1 ปี
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,261.09 จุด เพิ่มขึ้น 123.02 จุด, +0.53% ตลาดหุ้นจีนเปิดวันนี้ที่ 3,420.47 จุด เพิ่มขึ้น 9.86 จุด, +0.29% ดัชนี HSI ตลาดหุ้นฮ่องกงเปิดวันนี้ที่ 25,239.86 จุด เพิ่มขึ้น 55.01 จุด, +0.22% ดัชนี TAIEX ตลาดหุ้นไต้หวันเปิดวันนี้ที่ 12,772.43 จุด เพิ่มขึ้น 69.15 จุด, +0.54% ดัชนี KOSPI ตลาดหุ้นเกาหลีใต้เปิดวันนี้ที่ 2,363.43 จุด เพิ่มขึ้น 13.88 จุด, +0.59% ดัชนี FTSE STI ตลาดหุ้นสิงคโปร์เปิดวันนี้ที่ 2,540.65 จุด เพิ่มขึ้น 2.10 จุด, +0.08% ดัชนี FBMKLCI ตลาดหุ้นมาเลเซียเปิดวันนี้ที่ 1,525.12 จุด เพิ่มขึ้น 3.69 จุด, +0.24%
ทั้งนี้ ตลาดได้แรงหนุนจากข้อมูลภาคการผลิตที่แข็งแกร่งของสหรัฐ โดยผลสำรวจของสถาบันจัดการด้านอุปทานของสหรัฐ (ISM) ระบุว่า ดัชนีภาคการผลิตของสหรัฐดีดตัวขึ้นสู่ระดับ 56.0 ในเดือนส.ค. ซึ่งเป็นระดับสูงสุดนับตั้งแต่เดือนม.ค.ปีที่แล้ว จากระดับ 54.2 ในเดือนก.ค. และสูงกว่าที่นักวิเคราะห์คาดการณ์ที่ระดับ 54.5
โดยดัชนีภาคการผลิตของสหรัฐยังคงอยู่สูงกว่าระดับ 50 ซึ่งบ่งชี้ถึงภาวะขยายตัว โดยขยายตัวเป็นเดือนที่ 3 ติดต่อกัน เพราะได้แรงหนุนจากการเพิ่มขึ้นของคำสั่งซื้อใหม่ และการจ้างงาน
ทั้งนี้ข้อมูลดังกล่าวของสถาบัน ISM สอดคล้องกับรายงานของไอเอชเอส มาร์กิต ซึ่งระบุว่า ดัชนี PMI ภาคการผลิตของสหรัฐ ปรับตัวขึ้นสู่ระดับ 53.1 ในเดือนส.ค. ซึ่งเป็นระดับสูงสุดนับตั้งแต่เดือนม.ค.ปีที่แล้ว จากระดับ 50.9 ในเดือนก.ค.